Oulun terveyspalveluiden kuvantamistutkimusten ja -toimenpiteiden ajanvaraus Oysista

Oulun terveysasemien natiiviröntgen-, hammas-, mammografia- ja ultraäänitutkimukset varataan aina ensisijaisesti Lifecare-ajanvarausjärjestelmän kautta. Mikäli vapaita aikoja kiireellisille tutkimuksille ei ole, henkilökunta tilaa ne soittamalla Oysin kuvantamisen ajanvarauskeskuksesta numerosta **040 5811728**. Kuvantamistutkimusten ajanvarauksessa on käytössä takaisinsoittojärjestelmä, joka ei toimi numeroon, jossa myös on takaisinsoitto.

Ennen ajanvarausta varmista, että potilaalla on lähete tutkimukseen, seurantakäynnit sovittuna ja valmisteluohjeet tiedossa. Tilaaja- ja potilasohjeet löytyvät Oysin internetsivuilta: [https://www.oys.fi/Ohjeita ammattilaisille/Kuvantamisen ohjeet](https://oys.fi/ammattilaisille/ohjeita-ammattilaisille/kuvantamisen-ohjeet/).

Konsultoitavien radiologien yhteystiedot löytyvät Oysin Internetsivulta: <https://oys.fi/ammattilaisille/hoitoketjutiedot/sairaaloiden-ja-erikoisalojen-yhteystiedot/>.

Natiiviröntgentutkimukset

Natiiviröntgentutkimuksia tehdään Oysin G-röntgenissä, keskusröntgenissä (F-röntgen) ja lasten röntgenissä (B-röntgen).Kuvauspaikat ovat kaikkien terveysasemien käytössä **aikuispotilailla,** joten potilas voi käydä siinä röntgenissä, mistä sopivin aika löytyy**. Alle 16-vuotiaiden tutkimukset varataan lasten röntgenistä (L637).**

Varaa natiiviröntgentutkimusajat ensisijaisesti Lifecare-ajanvarausjärjestelmän kautta.Mikäli ajanvarauskirjalla ei ole vapaita aikoja **kiireellisille** tutkimuksille, tilaa ne puhelimitse numerosta **040 5811728**, pikavalinta 1.



Valitse avautuvasta valikosta vapaa aika

Kuvauspaikan tunnistaa resurssin koodista:

* L-alkuinen (esim. L637) = Lasten röntgen
* N-alkuinen (esim. N112) = Keskusröntgen
* R-alkuinen (esim. RNAT12) = G-röntgen

### *Päivystykselliset natiiviröntgentutkimukset*

Päivystyksellisissä natiiviröntgentutkimuksissa tee päivystystutkimuslähete Lifecareen. Voit ohjata potilaat suoraan päivystysröntgeniin (sisäänkäynti NK), paitsi **alle 16-vuotiaat virka-aikana lasten röntgeniin (**sisäänkäynti LB**)**. Päivystystutkimuksesta ei tarvitse soittaa.

Murtumaepäilyissä on lähetteessä oltava maininta potilaan ohjaamisesta jatkohoitoon, jotta röntgenlausunnon perusteella murtumatapaukset osataan ohjata hoitoon esim. Oysin päivystyskeskukseen.

Hammaskuvantaminen

28.5.2024 alkaen hammaskuvaukset tehdään keskusröntgenissä (F-röntgen). Varaa hammaskuvaukset Lifecaren HAMMASrtg OYS resurssilta **H023**. Samalta resurssilta voi varata sekä hampaiden natiivikuvantamisaikoja (ptg, kefalo) että hampaiden kartiokeilatietokone-tomografiatutkimuksia (KKTT).

*Päivystykselliset hammasröntgentutkimukset*

Huom! Virka-aikana myös päivystyksellisille ja kiireellisille tutkimuksille varataan aika Lifecare-ajanvarausjärjestelmästä. Jos vapaita aikoja ei ole, soitetaan Oysin kuvantamisen ajanvaraukseen numeroon **040 5811728.** Virka-ajan ulkopuolella päivystykselliset PTG-kuvaukset osoitetaan Päivystys rtg NAT-huoneeseen.

Virka-aikana (ma-to klo 7.30–15.30, pe klo 7.30–14.00) hammaskuvaukset tehdään Oysin keskusröntgenissä, sisäänkäynti N, N4, 1.krs, aula 1. Virka-ajan ulkopuolella päivystykselliset PTG-kuvaukset tehdään päivystysröntgenissä, sisäänkäynti NK, K2, 1.krs.

KKTT-tutkimuksia ei tehdä virka-ajan ulkopuolella.

Luuntiheysmittaus

Varaa luuntiheysmittaus isotooppiosastolta Lifecaren resurssilta **LTM**.

Ultraäänitutkimukset

Varaa **lasten** ultraäänitutkimukset (alle 16 v.) lasten röntgenistä Lifecaren resurssilta **L636**.

Varaa **aikuisten** ultraäänitutkimukset G- röntgenistä (ent. avohoitotalon röntgen) Lifecaren resursseilla:

* Vatsan alueen uä: **RUA15**, **RUA16**
* Kaulan alueen uä: **RUA16**
* Nivusten uä: **RUA16**
* Olkapään uä, **ei** punktioita/injektioita: **RUA16**
* Muut uä:t (**paitsi** rintarauhasten uä): **RUA9**
* **Rintarauhasen uä: RMG22**
* Tuki- ja liikuntaelimistön uä: **RUA9**

### *Päivystykselliset ultraäänitutkimukset*

Aikuispotilaille terveyskeskuslääkäri saa pyytää päivystyksellisesti ainoastaan *alaraajalaskimoiden ultraäänitutkimuksia*, jotka tehdään päivystysröntgenissä. Lifecareen tehdään päivystysultraäänilähete ja potilas ohjataan suoraan päivystysröntgeniin (sisäänkäynti NK). Tutkimuksesta ei tarvitse erikseen soittaa. Potilaat ilmoittautuvat röntgeniin itseilmoittautumisautomaatilla.

Lapsipotilaille terveyskeskuslääkäri saa pyytää päivystyksellisesti ainoastaan *lonkan ultraäänitutkimuksia synoviittiepäilyssä*. Lifecareen tehdään päivystysultraäänilähete ja soitetaan ajanvarauskeskukseen puh. 040 5811728. Potilas ohjataan lasten röntgeniin (sisäänkäynti LB**)**. Potilaat ilmoittautuvat itseilmoittautumisautomaatilla.

Mammografiatutkimukset

Varaa mammografiatutkimukset ja rintarauhasen ultraäänitutkimukset G-röntgenistä (ent. avohoitotalon röntgen) Lifecaren resursseilta **RMG17** ja **RMG22**.

Yksi tutkimusaika sisältää sekä mammografia- että ultraäänitutkimuksen.

Muut kuvantamistutkimukset

Rangan magneettitutkimukset varataan puhelimitse numerosta **040 5811728**.

Muissa tietokonetomografia- ja magneettitutkimuksissa on oltava erikoislääkärin lähete tai lähetteessä on oltava maininta tehdystä erikoislääkärin konsultaatiosta. Ajat varataan puhelimitse numerosta **040 5811728**.

Kuvantaohjatut toimenpiteet

Nefrostomia

* Suoraan röntgenistä Oulun kaupunginsairaalasta saa pyytää potilaalla **olemassa olevan** nefrostomiakatetrin korjausta (esim. tukkeuma). Varaa aika keskusröntgenistä numerosta 040 1344315.
	+ Uuden nefrostomian laittoon tarvitaan erikoislääkärin lähete ja arvio, onko nefrostomia indisoitu.

Coeliacum blokadit (suolitumakkeen salpaus) syöpäkivun hoidossa, [ohje](https://www.terveysportti.fi/dtk/ltk/shp01005)

Palliatiivinen askitesdreneeraus, [ohje](https://www.terveysportti.fi/dtk/ltk/shp01050)

Palliatiivinen pleurapunktio, [ohje](https://www.terveysportti.fi/dtk/ltk/shp01002)

Käyntiosoitteet

G-röntgen (Avohoitotalo) Kiviharjuntie 9, sisäänkäynti G, R-kerros (katutaso).

Isotooppiosasto (F-röntgen) Kajaanintie 50, sisäänkäynti S, sijainti S6, 2. kerros.

Keskusröntgen (F-röntgen) Kajaanintie 50, sisäänkäynti N, sijainti N4, 1. kerros.

Lasten röntgen (B-röntgen) Kajaanintie 50, sisäänkäynti L**B,** sijainti L6, R-kerros.

Päivystysröntgen (B-röntgen) Kajaanintie 50, sisäänkäynti NK, sijainti K2, 1. kerros.



Hyväksyjä: Rannisto Kirsi

Laatija: Honkanen Raija